207 



negotiorum excussis, praeparatisque unanimiter ad haec ne- 

 cessariis, felicius cum bono Deo institui ex hoc loco ad Ge- 

 deonem (regem Sueciae) legatio posset. Interim in fide et 

 industria nostra, quantnm permittet nostra imbecillitas, nihil 

 praetermissuri sumns, ut promoveantur consilia nostra ad 

 Reip. afflictae salutem, et ut Gedeonis (regis Sueciae) in 

 omnibus accurata habeatur ratio, quemadmodum par est et 

 eius honor et gloria postulat. 



Hactenus scripseram, cum commode etiam cum ipso 

 Gellio (Rutgersio) et Andreae (electoris Brandeb.) Legato 

 de tota re collocutus sum. Uterque suas etiam rationes 

 nunc exponet, et nos cuncti simul coniuncti fideli studio in 

 posterum quoque laborabimus, ut satisfiat, quantum potis, 

 heroicis Gedeonis (regis Sueciae) intentionibus. Varro (Uut- 

 gersius) quidem vigore epistolae in principio harum litte- 

 rarum allegatae citra obligationem suo munere defungetur. 

 Ego inter alia haec suggeram, ut si Se. Africanus (rex 

 Sueciae) expeditionen! illam adeo laudabilem susceperit, et 

 postea iterum petatur bello a Sosthene (rege Poloniae), tum 

 Drusus (princeps Walliae) illi suppetias ferat gratitudinis 

 loco. Si alia quoque in bonum Gedeonis (regis Sueciae) 

 necessaria occurrent, nihil desiderari in mea fide patiar. 

 Tantum celeriter curetur, ut Varro (Rutgersius) ulteriora 

 mandata accipiat. Cetera hic ipse perscripset, in primis de 

 morte Principis Mauricii, qui nudius tertius placide. obiit. 

 Magnus certe Heros ac Princeps cecidit in hoc populo Bel- 

 gico. Deus ruinam hane divina ope resarciat. Plura tem- 

 poris angustia non permittebat. Rogo ignoscatur properatae 

 et incultae scriptioni. S. R. M:ti devotissimi animi obsequia. 

 Tuae vero Ilhri Gen:ti summi cultus officia submisse defero,. 

 B. V. Loco consueto, |f Aprilis anno 1625. 



